# МЕТОДИКА ЗА ОЦЕНКА НА ОФЕРТИТЕ

По процедура за избор на изпълнител с публична покана с предмет: **Доставка и монтаж на 2 бр. Pick and Place машини (монтажен автомат – автоматична „машина за монтаж на SMD електронни компоненти) с комплект фидери за монтаж на електронни компоненти и специализиран софтуер за тях”.**

Настоящата методика представлява съвкупност от правила, които имат за цел да се определи начинът, по който ще се извърши класиране на офертите и ще се определи изпълнителят на услугите обект на публичната покана. Класирането на офертите се извършва по комплексна оценка, изчислена на база техническата и финансова оценка на офертите. Класирането на офертите се извършва по низходящ ред на получената комплексна оценка, като на първо място се класира офертата с най-висока оценка.

Критерият за оценка на офертите е **„Оптимално съотношение качество - цена”.**

# Комплексната оценка е сбор от точките по показатели К1 и К2. Комплексна оценка /КО/ = К1 + К2

На първо място се класира участника, получил **най-висока Комплексна оценка**. Максималният брой точки, който може да получи един участник е **100.**

**А. Предложена цена К1:** тежестта на този показател е **40%.**

Оценката се получава по формулата:

# К1 = (минимална предложена цена) / (цена предложена от участника) x 100 т. х 40%,

Където „минималната предложена цена” е най-ниската предложена цена от участник, допуснат до класиране, а „цена предложена от участника” е цената, предложена от конкретен участник за изпълнение на услугата.

Максималният възможен брой точки по показател К1 – 100 т.

**Б. Техническо предложение К2:** тежестта на този показател е **60%.**

# К2 = (Т1+Т2) х 60%,

Максималният възможен брой точки по показател К2 – 100 т., разпределени между под- показателите както следва: Т1 – 40 т., Т2 – 60 т.

# Където:

# Т1 – Срок за гаранционна поддръжка – максимален брой точки - 40 т.

Задължително е кандидатът да посочи предложения срок в цели календарни месеци.

# Оценката по показател Т1 се изчислява по следната формула: Т1 = T1n/T1mах х 40 т.,

**Където,**

**Т1n -** Предложен от кандидата срок в месеци за гаранционна;

**T1mах -** Най-дълъг предложен срок за гаранционна поддръжка.

**Т2 – Времето, необходимо за изпълнение извършване на доставката и монтажът - 60 т.**

По този показател ще се оценява броят предложени от участника месеци за извършване на доставката и монтажът.

Задължително е кандидатът да посочи предложения срок в цели календарни месеци, като те не могат да бъдат повече от 10 месеца.

# Оценката по показател Т2 се изчислява по следната формула:

# Т2 = T2min/T2n х 60 т.

Kъдето:

**T2n** - предложените от n-тия участник месеци за извършване на доставка и монтаж;

**T2min** - най-малкият брой предложени месеци за извършване на доставка и монтаж.

# Допълнителни условия при оценката:

* 1. До техническа оценка се допускат участниците, които са представили оферти, отговарящи на предварително обявените условия за съответствие на техническото задание.
  2. Оценката на техническите предложения се извършва от членовете на комисията, в съответствие с приетите показатели за оценка и тяхната тежест.
  3. Към оценка на ценовите предложения се преминава след приключване на техническата оценка.
  4. Ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата.
  5. Констатираните аритметични грешки се отстраняват при спазване на следните правила:
     + При различия между сумите, изразени с цифри и думи, за вярно се приема словесното изражение на сумата.
     + Когато общата цена не съответства на произведението от единичната цена и количеството, за вярно се приема единичната цена и общата съответно се коригира.

Офертата получила най-висока комплексна оценка, се класира на първо място.